CELEX: 42013Y0306(01)
Language: fi
Date: 2012-12-20 00:00:00
Title: Rautateiden tavaraliikennekäytävien nro 1 ja nro 2 johtokuntien päätös puitteista kapasiteetin jakamiselle rautateiden tavaraliikennekäytävillä nro 1 ja nro 2

6.3.2013   
            
            
               FI
            
            
               Euroopan unionin virallinen lehti
            
            
               C 65/4
            
         Rautateiden tavaraliikennekäytävien nro 1 ja nro 2 johtokuntien päätös puitteista kapasiteetin jakamiselle rautateiden tavaraliikennekäytävillä nro 1 ja nro 2
   2013/C 65/04
   BELGIAN KUNINGASKUNNAN, SAKSAN LIITTOTASAVALLAN, RANSKAN TASAVALLAN, ITALIAN TASAVALLAN, LUXEMBURGIN SUURHERTTUAKUNNAN JA ALANKOMAIDEN KUNINGASKUNNAN LIIKENNEMINISTERIT, JOTKA
   EUROOPAN KOMISSION VARAPUHEENJOHTAJAN LÄSNÄ OLLESSA
   ottaen huomioon:
   
               —
            
            
               yhtenäisestä eurooppalaisesta rautatiealueesta 21 päivänä marraskuuta 2012 annetun Euroopan parlamentin ja neuvoston direktiivin 2012/34/EU (1) ja erityisesti sen 39, 43, 45, 46 ja 48 artiklan ja 56 artiklan 1 kohdan sekä liitteen VII;
            
         
               —
            
            
               kilpailukykyisen tavaraliikenteen eurooppalaisesta rautatieverkosta 22 päivänä syyskuuta 2010 annetun Euroopan parlamentin ja neuvoston asetuksen (EU) N:o 913/2010 (2) ja erityisesti sen 8, 13, 14, 15, 18, 19 ja 20 artiklan;
            
         katsovat seuraavaa:
   
               —
            
            
               Rautateiden tavaraliikennekäytävien nro 1 ja nro 2 asetuksen (EU) N:o 913/2010 8 artiklassa tarkoitetut johtokunnat perustettiin ja niiden tehtävämääritykset hyväksyttiin Antwerpenin konferenssin yhteydessä 27 päivänä kesäkuuta 2011.
            
         
               —
            
            
               Rautateiden tavaraliikennekäytävän nro 1 johtokunnan puheenjohtaja ilmoitti Euroopan komissiolle käytävänsä johtokunnan perustamisesta 29 päivänä kesäkuuta 2011 päivätyllä ja rautateiden tavaraliikennekäytävän nro 2 johtokunnan puheenjohtaja 11 päivänä heinäkuuta 2011 päivätyllä kirjeellä.
            
         
               —
            
            
               Euroopan komissio vastasi kyseisille puheenjohtajille 19 päivänä lokakuuta 2011 päivätyillä kirjeillä ja ilmaisi tyytyväisyytensä rautateiden tavaraliikennekäytävien nro 1 ja nro 2 johtokuntien perustamisesta.
            
         
               —
            
            
               Johtokuntien on määriteltävä puitteet infrastruktuurikapasiteetin jakamiselle tavaraliikennekäytävällä asetuksen (EU) N:o 913/2010 14 artiklan 1 kohdan mukaisesti.
            
         
               —
            
            
               Sveitsi neuvottelee parhaillaan Euroopan komission kanssa asetuksen (EU) N:o 913/2010 saattamisesta osaksi kansallista lainsäädäntöään.
            
         
               —
            
            
               Rautateiden tavaraliikennekäytävillä nro 1 ja nro 2 on liityntäkohdat Rotterdamissa, Antwerpenissa ja Baselissa; rautateiden tavaraliikennekäytävillä nro 1 ja nro 8 on liityntäkohdat Rotterdamissa, Antwerpenissa ja Duisburgissa; rautateiden tavaraliikennekäytävillä nro 1 ja nro 6 on liityntäkohta Milanossa; rautateiden tavaraliikennekäytävillä nro 2 ja nro 6 on liityntäkohta Lyonissa ja rautateiden tavaraliikennekäytävillä nro 2 ja nro 4 on liityntäkohta Metzissa.
            
         
               —
            
            
               Käytävien tasolla on oltava yhteiset sitovat säännöt, joiden mukaisesti käytävän keskitetyt palvelupisteet (Corridor One Stop Shop, C-OSS) voivat jakaa kapasiteettia oikeudenmukaisesti myös keskenään ristiriitaisten hakemusten tapauksessa.
            
         
               —
            
            
               On toivottavaa, että infrastruktuurikapasiteetin jakamisen puitteet ovat yhdenmukaiset kaikilla rautateiden tavaraliikennekäytävillä.
            
         
               —
            
            
               Rautateiden tavaraliikennekäytävien nro 1 ja nro 2 hallintoneuvostot ovat sopineet näistä puitteista infrastruktuurin jakamiselle.
            
         
               —
            
            
               Rataverkon haltijat/käyttöoikeuden myöntävät elimet viittaavat niihin kansallisissa verkkoselostuksissaan täytäntöönpanoa varten.
            
         
               —
            
            
               Sääntelyelimet ilmaisivat kantansa näistä puitteista infrastruktuurin jakamiselle.
            
         
               —
            
            
               Tämän asiakirjan allekirjoittaneet ministerit pyrkivät soveltamaan tätä asiakirjaa ja harkitsevat sen soveltamisalan laajentamista muihin käytäviin, joissa he ovat mukana.
            
         
               —
            
            
               Näistä puitteista on saatavilla englanninkielinen toisinto;
            
         PÄÄTTÄVÄT hyväksyä rautateiden tavaraliikennekäytäviä nro 1 ja nro 2 koskevat liitteenä olevat puitteet infrastruktuurin jakamiselle;
   PÄÄTTÄVÄT, että nämä puitteet on pantava täytäntöön;
   ILMAISEVAT valtioidensa suostumuksen sille, että tämä päätös on niitä sitova;
   PYYTÄVÄT Euroopan komissiota julkaisemaan Euroopan unionin virallisessa lehdessä tämän päätöksen ja rautateiden tavaraliikennekäytäviä nro 1 ja nro 2 koskevat liitteenä olevat puitteet infrastruktuurikapasiteetin jakamiselle;
   
      Asetuksen (EU) N:o 913/2010 mukaiset
   
   
      KÄYTÄVÄKOHTAISET PUITTEET
   
   
      infrastruktuurikapasiteetin jakamiselle tavaraliikennekäytävillä
   
   I   PUITTEIDEN TARKOITUS, SOVELTAMISALA JA PIIRTEET
   
               1.
            
            
               Asetuksen (EU) N:o 913/2010, jäljempänä ’asetus’, 14 artiklan 1 kohdassa edellytetään, että johtokunta vahvistaa käytäväkohtaiset puitteet infrastruktuurikapasiteetin jakamiselle. Infrastruktuurikapasiteetin jakamiselle käytävällä perustetut puitteet koskevat asetuksessa pakollisiksi säädettyjä kapasiteetin jakamisen näkökohtia.
               Nämä puitteet kapasiteetin jakamiselle käytävällä (ns. käytäväkohtaiset puitteet) koskevat vain kapasiteettijakoa, joka liittyy ennalta määrättyihin reitteihin ja käytävän keskitetylle palvelupisteelle annettuun varakapasiteettiin asetuksen 14 artiklan 4 kohdan mukaisesti vähintään yhden rajan ylittävien tavarajunien osalta; näissä tapauksissa kapasiteetin jakaminen käytävän keskitetyn palvelupisteen kautta on asetuksen 13 artiklan mukaan pakollista.
               Johtokunta arvioi käytäväkohtaisten puitteiden toiminnan ottaen huomioon liitteessä 1 vahvistetun seurannan. Sääntelyelimet ilmoittavat omista huomioistaan johtokunnalle.
            
         
               2.
            
            
               Puitteita on sovellettava rataverkon haltijoihin ja käyttöoikeuden myöntäviin elimiin, jotta otettaisiin käyttöön selkeät ja avoimet periaatteet prosessille, jossa käytävän keskitetyt palvelupisteet jakavat ennalta määrättyihin reitteihin ja varakapasiteettiin liittyvän kapasiteetin. Rataverkon haltijat ja käyttöoikeuden myöntävät elimet panevat puitteita täytäntöön sisällyttämällä olennaiset säännökset verkkoselostuksiinsa.
               Puitteiden soveltamisala määritellään käytävän täytäntöönpanosuunnitelmassa, jossa määritellään reitit ja liityntäradat.
            
         II   ENNALTA MÄÄRÄTTYJEN REITTIEN TARJONNAN PERIAATTEET
   Rataverkon haltijoiden ja käyttöoikeuden myöntävien elinten käytävän keskitetyille palvelupisteille ennalta määrättyjen reittejä ja varakapasiteettia varten tarjoama kapasiteetti otetaan tavaraliikenteelle osoitetusta kansallisesta kapasiteetista. Rataverkon haltijat tai käyttöoikeuden myöntävät elimet muodostavat ennalta määrätyt reitit ja määrittelevät varakapasiteetin asetuksen 14 artiklan mukaisesti ottaen huomioon muun muassa seuraavaa:
   
               —
            
            
               liikennemarkkinatutkimus, jossa analysoidaan rautateiden kansainvälisen tavaraliikenteen kysyntää käytävällä ja joka kattaa eri liikennetyypit, erityisesti henkilöliikenteen;
            
         
               —
            
            
               infrastruktuurikapasiteettia koskevat vanhoihin ja nykyisiin aikatauluihin liittyvät pyynnöt;
            
         
               —
            
            
               kansalliset puitesopimukset.
            
         Ennalta määrättyjen reittien tarjonnan yksityiskohdat selitetään käytävän informaatioasiakirjassa (Corridor Information Document).
   Tällaiset ennalta määrätyt reitit annetaan käytävän keskitetylle palvelupisteelle viimeistään ajankohtana X-11 ja varakapasiteetti vähintään 60 päivää ennen junan kulkua (X-2).
   Rataverkon haltijoiden/käyttöoikeuden myöntävien elinten pyrkimyksenä on mahdollisuuksien mukaan sisällyttää ennalta määrättyihin reitteihin yhdysradat ja terminaalit yhdistävät radat.
   Käytävän keskitetyn palvelupisteen vuosittaisen aikataulun laadintaa varten hallinnoimat ennalta määrätyt reitit ja varakapasiteetti osoitetaan käytävälle. Näin ollen on olennaista, että esitettyä osoitettua kapasiteettia suojataan rataverkon haltijan/käyttöoikeuden myöntävän elimen myöhemmin tekemiltä, hakijoiden kannalta kriittisiltä muutoksilta.
   Hallintoneuvosto päättää, onko – ja jos niin missä määrin – käytävän keskitetyn palvelupisteen palautettava käyttämätön kapasiteetti asiaankuuluville rataverkon haltijoille/käyttöoikeuden myöntäville elimille ajankohtana X-7,5 käytävän informaatioasiakirjassa julkaistun periaatteen mukaisesti ja riittävän hyvälaatuisen varakapasiteetin tarpeen huomioon ottaen.
   III   PERIAATTEET, JOIDEN MUKAISESTI KÄYTÄVÄN KESKITETTY PALVELUPISTE JAKAA ENNALTA MÄÄRÄTYT REITIT JA VARAKAPASITEETIN
   Ennalta määrättyjen reittien ja varakapasiteetin jakamista koskevat päätökset tavaraliikennekäytävällä tekee asetuksen 13 artiklan mukaisesti käytävän keskitetty palvelupiste.
   Rataverkon haltijoiden/käyttöoikeuden myöntävien elinten tavoin käytävän keskitetyn palvelupisteen on noudatettava direktiivissä 2012/34/EU ja erityisesti sen 29 artiklassa säädettyjä sääntöjä.
   Ennalta määrättyjen reittien ja varakapasiteetin aikataulutusprosessiin sisältyvät toimet kuvataan liitteessä 2.
   1.   Käytävän keskitettyjen palvelupisteiden perustamiseen liittyvät yleiset periaatteet
   
   Käytävän keskitetty palvelupiste on perustettava ja sitä on hallinnoitava avoimuuden, syrjimättömyyden, riippumattomuuden, tasapainon ja oikeudenmukaisuuden periaatteita noudattaen.
   Hallintoneuvosto vastaa käytävän keskitetyn palvelupisteen nimeämisestä tai perustamisesta sekä sen toimintatapojen vahvistamisesta. Käytävän informaatioasiakirjaan, jonka hallintoneuvosto julkaisee asetuksen 18 artiklan mukaisesti, sisältyvässä täytäntöönpanosuunnitelmassa kuvataan käytävän keskitetyn palvelupisteen toimivalta, organisaatiomuoto, käyttöoikeudet, vastuukysymykset hakijoihin nähden ja toimintatapa sekä sen käyttöehdot.
   2.   Avoimuuden ja syrjimättömyyden periaatteet
   
   Käytävän informaatioasiakirjan lisäksi, kun se on hyväksytty, rataverkon haltijat/käyttöoikeuden myöntävät elimet julkaisevat verkkoselostuksissaan käytävän keskitettyä palvelupistettä koskevat toiminta- ja muut järjestelyt. Ne myös mainitsevat käytävän informaatioasiakirjan omissa verkkoselostuksissaan.
   Asetuksen 13 artiklan mukaisesti käytävän keskitetty palvelupiste käsittelee (hakemusten vastaanotto, koordinointi rataverkon haltijoiden/käyttöoikeuden myöntävien elinten kanssa, seuranta, päätöksenteko ja vastaaminen) kaikki rautatieyritysten tai valtuutettujen hakijoiden hakemukset, jotka koskevat käytävän infrastruktuurikapasiteettia vähintään yhden rajan tavaraliikennekäytävällä ylittäville tavarajunille ennalta määrätyn reitin tai varakapasiteetin osalta. Käytävän keskitetyn palvelupisteen olisi rekisteröitävä kukin hakemus ja annettava siihen tarkoituksenmukainen vastaus.
   Kun kaikki reittipyynnöt on vastaanotettu ajankohtaan X-8 mennessä (tavanomainen määräaika reittipyyntöjen jättämiselle vuosittaista aikataulua varten), käytävän keskitetty palvelupiste päättää ennalta määrättyjen reittien jakamisesta viipymättä ajankohtaan X-7,5 mennessä ja merkitsee kyseiset reittijaot reittirekisteriin.
   Asetuksen 13 artiklan 3 ja 4 kohdan mukaan edellytetään vastaavasti, että käytävän keskitetty palvelupiste tiedottaa vastaanottamistaan hakemuksista ja niitä koskevista päätöksistä viipymättä toimivaltaisille rataverkon haltijoille/käyttöoikeuden myöntäville elimille. Käytävän keskitetyn palvelupisteen edellytetään myös toimittavan kaikki sellaiset infrastruktuurikapasiteettia koskevat hakemukset, joita ei voida täyttää, viipymättä toimivaltaiselle rataverkon haltijalle/käyttöoikeuden myöntävälle elimelle, jonka on tehtävä kyseisiä hakemuksia koskevat päätökset ja tiedotettava tällaisista päätöksistä käytävän keskitetylle palvelupisteelle jatkokäsittelyä varten. Tämä menettely mahdollistaa kaikkien käytävän keskitetyn palvelupisteen vastaanottamien kansainvälisen tavaraliikenteen reittejä koskevien hakemusten jatkokäsittelyn.
   3.   Oikeudenmukaisuuden ja riippumattomuuden periaatteet
   
   Käytävän keskitetty palvelupiste käsittelee vastaanottamansa hakemukset luottamuksellisina.
   Käytävän ja siten kansainvälisen yhteistyön näkökohtien osalta käytävän keskitetyn palvelupisteen henkilöstön asiantuntijoiden on toimeksiantonsa puitteissa toimittava riippumattomina heillä rataverkon haltijoissa/käyttöoikeuden myöntävissä elimissä olevista tehtävistä ja varmistettava, että ennalta määrättyjä reittejä ja varakapasiteettia koskevat jakopäätökset tehdään käytävän tasolla. Käytävän keskitettyjen palvelupisteiden asiantuntijat voivat kuitenkin työskennellä yhdessä rataverkon haltijoiden ja käyttöoikeuden myöntävien elinten kanssa koordinoidakseen käytäväreittien jakamista käytävän kansallisen syöttö- ja jatkoliikenteen jakamisen kanssa.
   4.   Yhteistyön ja tasapainon periaatteet
   
   Rataverkon haltijat/käyttöoikeuden myöntävät elimet koordinoivat ja keräävät yhteen niillä olevat ennalta määrätyt käytäväreitit käytävän keskitetyn palvelupisteen ylläpitämään ennalta määrättyjen reittien luetteloon, jotta otettaisiin huomioon markkinoiden tarpeet, jotka on ilmaistu muun muassa liikennemarkkinatutkimuksessa. Hallintoneuvosto ilmoittaa johtokunnalle vuosittain käytävän reittien määrällisestä ja laadullisesta kehityksestä asetuksen 19 artiklan 2 kohdan mukaisesti (katso vähimmäisindikaattorit liitteessä 1).
   5.   Käytävän keskitetyn palvelupisteen soveltamat keskenään ristiriitaisia hakemuksia koskevat ensisijaisuussäännöt
   
   Vastaanotettuaan kaikki ennalta määrättyjä reittejä koskevat hakemukset ajankohtana X-8 käytävän keskitetty palvelupiste tekee niitä koskevat päätökset.
   Jos hakemukset ovat keskenään ristiriitaisia, käytävän keskitetyn palvelupisteen on sovellettava yleistä ensisijaisuussääntöä, jolla palkitaan rataverkon haltijan/käyttöoikeuden myöntävän elimen kannalta parhaan kaupallisen arvon tuottavia hakijoita. Tavoitteena on myös maksimoida kapasiteetin käyttö (pidempiä ennalta määrättyjen reittien rataosuuksia ja tiheämpää liikennöintiä). Kaava kuvataan liitteessä 3.
   Kyseiseen liitteeseen voidaan tehdä muutoksia johtokunnan ja hallintoneuvoston yhteisellä suostumuksella.
   Tätä koordinointia koskevaa ensisijaisuussääntöä sovelletaan ainoastaan ennalta määrättyihin reitteihin ajankohtien X-8 ja X-7,5 välisenä aikana keskenään ristiriitaisten hakemusten tapauksessa.
   Kun ajankohtaan X-8 mennessä vastaanotettuja pyyntöjä vastaava jakopäätös on tehty, käytävän keskitetty palvelupiste ehdottaa vaihtoehtoisia ennalta määrättyjä reittejä hakijoille, joiden pyyntöjä ei voitu täyttää. Jos tällaiset vaihtoehtoiset reitit eivät ole hakijan kannalta riittäviä, käytävän keskitetty palvelupiste toimittaa pyynnöt toimivaltaiselle rataverkon haltijalle/käyttöoikeuden myöntävälle elimelle asetuksen 13 artiklan 4 kohdan mukaisesti. Rataverkon haltijan/käyttöoikeuden myöntäneen elimen olisi katsottava tällaiset reittipyynnöt vastaanotetuiksi ennen ajankohtaan X-8 asetettua määräaikaa.
   Ajankohdan X-8 jälkeen toimitettuihin pyyntöihin sovelletaan periaatetta, jonka mukaan ensimmäiseksi vastaanotettu pyyntö täytetään ensin.
   Nämä säännöt sisällytetään kunkin käytävän hallintoneuvostossa osallisena olevan jäsenvaltion kansalliseen verkkoselostukseen. Niissä kuvataan käytävänäkökohdat, ja ne julkaistaan myöhemmin käytävän informaatioasiakirjassa.
   IV   SÄÄNTELYVALVONTA
   Infrastruktuurikapasiteetin jakamisen puitteiden vaikutuksia vuosittaiseen jakoprosessiin seurataan valitusten osalta sääntelyelinten suorittaman jälkiarvioinnin kautta. Sääntelyelimet voivat myös käynnistää tutkimuksia omasta aloitteestaan.
   Kunkin käytävän sääntelyelimet tekevät yhteistyötä asetuksen 20 artiklan mukaisesti. Ministerit pyytävät sääntelyelimiä kuvaamaan käytävän keskitetyn palvelupisteen sääntelyvalvonnan suhteen tekemäänsä yhteistyötä ja erityisesti määrittelemään yhteistyösopimuksessa, jossa määritellään, kuinka käytävän keskitetyn palvelupisteen jakoprosessia koskevat valitukset tehdään ja kuinka tällaiset valitukset ratkaistaan. Tämä sopimus olisi julkaistava.
   Joidenkin maiden kansallisten sääntöjen mukaan sääntelyelinten on oltava mukana jakoprosessissa (esimerkiksi silloin, kun pyyntöä ei voida täyttää). Tällaisessa tapauksessa sääntelyelin on toimivaltainen valvomaan rataverkon haltijaa/kapasiteetin myöntävää elintä direktiivin 2012/34/EU 56 artiklan 1 kohdan mukaisesti omalla alueellaan.
   V   HYVÄKSYTYT HAKIJAT
   Hyväksytty hakija voi asetuksen 15 artiklan mukaan tehdä suoraan käytävän keskitetylle palvelupisteelle ennalta määrättyjä reittejä/varakapasiteettia koskevan hakemuksen. Jos ennalta määrätty reitti/varakapasiteetti myönnetään hakemuksen mukaisesti, hyväksytyn hakijan olisi ilmoitettava käytävän keskitetylle palvelupisteelle hallintoneuvoston päättämän ajan kuluessa yksi (tai useampi) nimetty rautatieyritys, joka tulee käyttämään kyseistä ennalta määrättyä reittiä/varakapasiteettia hyväksytyn hakijan puolesta. Nimetyn rautatieyrityksen on näin ollen tehtävä tarvittavat yksittäiset sopimukset asiaankuuluvien rataverkon haltijoiden/käyttöoikeuden myöntävien elinten kanssa kunkin kansallisen verkon käyttöoikeusehtojen pohjalta.
   Käytävän informaatioasiakirjassa kuvataan hakijoiden velvollisuudet ja oikeudet käytävän keskitettyyn palvelupisteeseen nähden erityisesti silloin, kun rautatieyritystä ei ole vielä nimetty. Verkkoselostukseen on sisällyttävä tieto varausmaksuista, joilla kannustetaan ennalta määrättyjen reittien tehokkaaseen käyttöön.
   
      TÄYTÄNTÖÖNPANO
   
   Nämä käytäväkohtaiset puitteet tulevat voimaan, kun ne allekirjoitetaan. Johtokunnat tekevät käytäväkohtaisista puitteista ensimmäisen arvioinnin kaksi kuukautta sen jälkeen, kun ne ovat vastaanottaneet vuotta 2014 koskevan 19 artiklan 2 kohdassa tarkoitetun seurantaraportin. Tämä toisinto näistä puitteista on julkaistava käytävän informaatioasiakirjassa.
   
      LIITTEET
   
   
               1.
            
            
               Jakoprosessin seuranta
            
         
               2.
            
            
               Ennalta määrättyjen reittien ja varakapasiteetin aikataulutusprosessiin kuuluvat toimet
            
         
               3.
            
            
               Ennalta määrättyjä reittejä koskevien keskenään ristiriitaisten hakemusten ajankohtana X-8 suoritettavassa koordinoinnissa sovellettavan ensisijaisuussäännön kuvaus
            
         
      Allekirjoitettu Brysselissä 20 päivänä joulukuuta 2012, laadittu yhtenä alkuperäiskappaleena ranskan, saksan, italian ja hollannin kielillä, joista jokainen kielitoisinto on yhtä todistusvoimainen.
      
         Melchior WATHELET
         
            Staatssecretaris voor Mobiliteit
         
         
            Secrétaire d’Etat à la mobilité
         
         
            Staatssekretär für Mobilität
         
         
            Voor het Federal Overheid Dienst Mobiliteit and Vervoer van Belgïe
         
         
            Pour le service publique fédéral mobilité et transports de Belgique
         
         
            Für den Föderaler Öffentlicher Dienst Mobilität und Transportwesen
         
      
      
         Peter RAMSAUER
         
            Bundesminister für Verkehr, Bau und Stadtentwicklung von Bundesrepublik Deutschland
         
         
            Für das Bundesministerium für Verkehr, Bau und Stadtentwicklung
         
      
      
         Frédéric CUVILLIER
         
            Ministre délégué auprès de la ministre de l'écologie, du développement durable et de l'énergie, en charge des transports, de la mer et de la pêche de la République française
         
         
            Pour le ministre de l'écologie, du développement durable et de l'énergie
         
      
      
         Mario CIACCIA
         
            Vice Ministro delle infrastrutture e dei trasporti de la Repubblica italiana
         
         
            Per il Ministero delle infrastrutture e dei trasporti
         
      
      
         Claude WISELER
         
            Ministre du développement durable et des infrastructures du Grand-Duché de Luxembourg
         
         
            Pour le Département des Transports du Grand-Duché de Luxembourg
         
      
      
         Wilma J. MANSVELD
         
            De Staatssecretaris van Infrastructuur en Milieu van het Koninkrijk der Nederlanden
         
         
            Voor het Ministerie van Infrastructuur en Milieu
         
      
      
         In Anwesenheit von Siim KALLAS, Vizepräsident der Europäischen Kommission
         
         En présence de M. Siim KALLAS, vice-président de la Commission européenne
         
         In presenza di Siim KALLAS, vicepresidente della Commissione europea
         
         In aanwezigheid van Siim KALLAS, vicevoorzitter van de Europese Commissie
         
      
   
   
      (1)  EUVL L 343, 14.12.2012, s. 32.
   
      (2)  EUVL L 276, 20.10.2010, s. 22.
   
      LIITE 1
      
         Jakoprosessin seuranta
      
      Käytävän kapasiteetinjakoprosessia arvioidaan vuosittain sen jatkuvaksi parantamiseksi. Arviointi suoritetaan vuosittaisen aikataulun laadinnan jälkeen eli kunkin vuoden elokuun puolivälistä lokakuuhun.
      Arvioinnin suorittaa hallintoneuvosto, ja siinä kuullaan rautatieyritysten neuvoa-antavaa ryhmää ja terminaaliasioita käsittelevää neuvoa-antavaa ryhmää.
      Arviointiraporttiluonnoksesta, johon sisältyy suosituksia, keskustellaan johtokunnassa kunkin vuoden viimeisellä vuosineljänneksellä.
      Hallintoneuvosto julkaisee seurannan tulokset asetuksen 19 artiklan mukaisesti.
      Ensimmäinen arviointiraportti koskee vuotta 2014.
      Indikaattoreita seurataan puolivuosittain (1. jakso: joulukuun puolivälistä kesäkuun puoliväliin; 2. jakso: kesäkuun puolivälistä joulukuun puoliväliin, jolloin aikataulu vaihtuu).
      
                  —
               
               
                  Ennalta määrätyt reitit:
                  
                              —
                           
                           
                              ajankohtana X-11 jaossa olevien ennalta määrättyjen reittien lukumäärä rataosuuksittain
                           
                        
                              —
                           
                           
                              ajankohtien X-11 ja X-8 välillä ja ajankohtien X-8 (– 1 päivä) ja X-2 välillä vastaanotettujen pyyntöjen määrä (ilman syöttö-/jatkoliikenteen rataosuuksia)
                           
                        
                              —
                           
                           
                              käytävän keskitetyn palvelupisteen jakamien ennalta määrättyjen reittien lukumäärä
                           
                        
                              —
                           
                           
                              aktiiviseen aikataulukausivaiheeseen päässeiden ennalta määrättyjen reittien lukumäärä
                           
                        
                              —
                           
                           
                              keskenään ristiriitaisten hakemusten lukumäärä (päällekkäiset varaukset ajankohtana X-8).
                           
                        
            
                  —
               
               
                  Käytävän keskitetyn palvelupisteen ajankohtana X-2 jakamaa varakapasiteettia koskevat indikaattorit:
                  
                              —
                           
                           
                              jaossa olevat reitit
                           
                        
                              —
                           
                           
                              jaetut reitit
                           
                        
                              —
                           
                           
                              aktiiviseen aikatauluun päässeet reitit.
                           
                        
            
   
      LIITE 2
      
         Ennalta määrättyjen reittien ja varakapasiteetin aikataulutusprosesseihin kuuluvat toimet
      
      
                  Päivämäärä/jakso
               
               
                  Toiminto
               
            
                  X-11
               
               
                  Rataverkon haltijoiden/käyttöoikeuden myöntävien elinten tarjoamien ennalta määrättyjen reittien julkaiseminen
               
            
                  X-8
               
               
                  Reittipyyntöjen jättämiselle asetettu määräaika
               
            
                  X-7,5
               
               
                  Ns. joustavia lähestymistapoja (esim. ensimmäinen/viimeinen kilometri) tai erityiskäsittelyn sisältävien hakemusten toimittaminen rataverkon haltijoille/kapasiteetinjakoelimille
               
            
                  X-7,5
               
               
                  Käyttämättä jääneiden ennalta määrättyjen reittien mahdollinen palauttaminen toimivaltaisille rataverkon haltijoille/käyttöoikeuden myöntäville elimille – käytävän hallintoneuvoston päätöksen mukaisesti – rataverkon haltijoiden/käyttöoikeuden myöntävien elinten käytettäviksi vuosittaisen aikataulun laadinnassa
               
            
                  X-5,5
               
               
                  Rataverkon haltijat/käyttöoikeuden myöntävät elimet viimeistelevät reitinmuodostuksen pyydettyjen ns. joustavien lähestymistapojen osalta ja tulosten toimittaminen käytävän keskitetylle palvelupisteelle tiedoksi ja aikataulun laadintaa varten
               
            
                  X-5
               
               
                  Ennalta määrättyjen reittien aikataululuonnoksen julkaiseminen; luonnokseen sisältyvät rataverkon haltijoiden/käyttöoikeuden myöntävien elinten tarjoamat rataosuudet, joita käytävän keskitetty palvelupiste on pyytänyt ns. joustavia lähestymistapoja varten
               
            
                  X-5 – X-4
               
               
                  Hakijat voivat esittää huomioitaan
               
            
                  X-4 – X-3,5
               
               
                  Jälkikäsittely ja lopullinen jakaminen
               
            
                  X-4 – X-2
               
               
                  Varakapasiteetin suunnittelu (tuotanto) ad hoc -liikenteelle
               
            
                  X-2
               
               
                  Ad hoc -liikenteelle myönnetyn varakapasiteetin julkaiseminen
               
            
   
      LIITE 3
      
         Ennalta määrättyjä reittejä koskevien keskenään ristiriitaisten hakemusten ajankohtana X-8 suoritettavassa koordinoinnissa sovellettavan ensisijaisuussäännön kuvaus
      
      
                  LPAP
                  
               
               
                  =
               
               
                  Pyydetty ennalta määrätyn reitin kokonaispituus
               
            
                  LTP
                  
               
               
                  =
               
               
                  Täyden reitin pyydetty kokonaispituus
               
            
                  YRD
                  
               
               
                  =
               
               
                  Pyydettyjen liikennöintipäivien lukumäärä aikataulukaudella
               
            
                  K
               
               
                  =
               
               
                  Ensisijaisuusaste
               
            Kaikki pituudet esitetään kilometreinä.
      Ensisijaisuus lasketaan seuraavan kaavan mukaan:
      
         
      Tätä kaavaa voidaan käyttää siten, että ensimmäisessä vaiheessa ensisijaisuusaste (K) lasketaan käyttäen ainoastaan pyydettyä ennalta määrätyn reitin kokonaispituutta (LPAP) kerrottuna pyydettyjen liikennöintipäivien lukumäärällä (YRD).
      Jos pyyntöjen välille ei pystytä tekemään eroa tällä tavoin, laskelmaan lisätään täyden reitin pyydetty kokonaispituus (LTP).